### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. maj 2022 har vedtaget Magistratens foranstående indstilling af 25. april 2022.

Enhedslisten de Rød-Grønnes byrådsgruppe kunne ikke tiltræde indstillingen og ønskede følgende mindretalsudtalelse medsendt:

”Enhedslisten anbefaler borgerne at afvise forslag til Lokalplan 1167, og at afvise Tillæg nr.115 til kommuneplan 2017.

Lokalplanen ophæver lokalplan 291.

Enhedslisten ønsker lokalplan 291 bevaret, så området fortsat er udlagt til anvendelse for rekreative formål og anbefaler Teknik og Miljø, sammen med Fællesrådet, at anlægge området som rekreativt.

Enhedslisten kan ikke støtte en lokalplan, der bebygger et område udlagt til rekreativt område, som bryder en Søbeskyttelseslinje, truer sårbart grundvandsområde, som forhøjer bebyggelsesprocenten og mindsker grundstørrelsen, i forhold til, hvad der ellers er gældende for samme boligtyper i området, og som ikke inddrager borgerønsker til beliggenhed af boligerne og til boligtyper.”

###

Offentlig fremlæggelse af forslag til Lokalplan 1167, Bo-ligområde ved [adresse], [adresse], og Tillæg nr. 115 til Kommuneplan 2017.

### Resume

Denne lokalplan gælder for et område ved [adresse] i den sydlige del af [adresse]. Området er ca. 41.440 m2 stort, er beliggende i byzone og er kommunalt ejet.

Lokalplanen er udarbejdet på baggrund af ønske fra den kommunale ejer. Formålet med lokalplanen at give mulighed for, at dele af det udlagte rekreative område kan anvendes til parcelhuse samtidig med, at en stor del fortsat fastholdes til grønt areal. Lokalplanen muliggør ca. 21 boliger.

En del af lokalplanområdet er kortlagt som et areal, der kan være truet af oversvømmelse (skybrud), samt værende omfattet af flere kortlagte grundvandsforhold. Der er i lokalplanen fastsat bestemmelser omkring disse forhold.

Lokalplanen er i overensstemmelse med kommuneplanens mål, men ikke de konkrete rammer, hvad angår bebyggelsesprocent og mindste grundstørrelse. I rammerne mangler der også oplysninger om risikoen for oversvømmelse og en vurdering af behovet for afværgeforanstaltninger. Derfor ledsages den af et kommuneplantillæg, der dels muliggør mindre grundstørrelser, højere bebyggelsesprocent, samt supplering af rammerne med oplysninger om oversvømmelsesrisiko.

Området er i dag omfattet af lokalplan nr. 291

Realiseringen af lokalplanen forudsætter reduktion/ophævelse af eller dispensation fra søbeskyttelseslinjen (150 m) omkring [adresse].

### Beslutningspunkter

Det indstilles, at

1) forslag til Lokalplan nr. 1167 godkendes til offentlig fremlæggelse.

2) forslag til Tillæg nr. 115 til Kommuneplan 2017 godkendes til offentlig fremlæggelse.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 25-04-2022

Marius Hansen: 7

Fremsendes til [adresse] med bemærkning, at Magistraten i mødet d. 25. april 2022 anbefaler, at byrådet tiltræder Magistratsafdelingen for Teknik og Miljøs indstilling af 7. april 2022. Spørgsmål om søbeskyttelseslinie kan behandles i udvalget.

Erling Nielsen tog forbehold.

Sørine Johansen deltog ikke i sagens behandling.